मार्ग किनारे रखे बिजली के खंभे
गंजबासौदा| बासौदा-त्योंदा टू-लेन मार्ग किनारे कई स्थानों पर अनुपयोगी बिजली के खंभे रखे हुए हैं जो आवागमन के दौरान वाहन चालकों के लिए परेशानी का सबब बने हुए हैं। वाहन चालकों द्वारा बिजली कंपनी अधिकारियों से शिकायत करने के बाद भी खंभों को नहीं हटाया गया। वाहन चालक मनोज कुर्मी का कहना है कि विद्युत नवीनीकरण के चलते नए खंभे आए। कार्य के बाद शेष बचे खंभों को हटाया नहीं गया। कई स्थानों पर 2 से 3 खंभे मार्ग से सटकर रखे होने के कारण रात के समय सड़क दुर्घटनाएं हो रही हैं। स्थानीय नागरिकों का कहना है कि मार्ग पर रखे खंभे नहीं हटाए जाने से कई खंभे मार्ग किनारे अतिक्रमण कर रखी दुकानों पर लगाए गए हैं। इससे बिजली कंपनी को भी नुकसान हो रहा है।
hne_Deva hin_Deva